FNS ออกหุ้นกู้ 100 ลบ. ดอกเบี้ยคงที่ 4.25% รองรับขยาย-ลงทุนธุรกิจ
FNS ออกหุ้นกู้ 100 ลบ. อายุ 3 ปี ดอกเบี้ยคงที่ 4.25% ให้รายใหญ่จอง 16-22 ก.พ.นี้ หวังรองรับขยาย-ลงทุนธุรกิจ
1 ก.พ. 2560

บริษัทฟินันซ่า จำกัด (มหาชน) หรือ FNS ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 100 ล้านบาท อายุ 3 ปี ครบกำหนดไถ่ถอนปีพ.ศ. 2563 กำหนดอัตราดอกเบี้ยคงที่ร้อยละ 4.25 ต่อปี ชำระดอกเบี้ยทุกๆ 3 เดือนตลอดอายุหุ้นกู้  โดยเสนอขายให้กับผู้ลงทุนสถาบัน และ/หรือ ผู้ลงทุนรายใหญ่ ระยะเวลาเปิดจองตั้งแต่วันที่ 16 – 22 ก.พ. 60
ทั้งนี้บริษัทมีวัตถุประสงค์การใช้เงินในการออกหุ้นกู้ครั้งนี้ เพื่อรองรับการขยายธุรกิจของบริษัท และ/หรือ เพื่อการลงทุนของบริษัท
สำหรับอันดับเครดิตภายในประเทศระยะยาวของผู้ออกตราสารหนี้ BBB-(tha) แนวโน้มอันดับเครดิตมีเสถียรภาพ จากบริษัท ฟิทช์เรทติ้ง (ประเทศไทย) จำกัด เมื่อวันที่ 26 ก.ค.59 